‘કુમુદબેન મામાના ઘેર હતાં, દરમિયાન તમારો પહેલો પત્ર અહીં મારા જ હાથમાં આવ્યો. હું વાંચવાની આતુરતા રોકી શકી નહીં. અને પત્ર વાંચ્યા બાદ તમારી લાગણી જોઈ કુમુદબેનના નામે પત્ર લખવાની મને ઇચ્છા થઈ આવી. મેં પત્ર લખ્યો. પણ ફરીથી તમારો પત્ર આવ્યો, મેં ફરીથી વાંચ્યો. મેં ફરીથી તમને પત્ર લખ્યો. અને લખતી જ રહી. લખતી રહી. અને એ જ કારણે મેં આજે તમારા માટે પૂરણપોળી બનાવી હતી…‘ કુસુમ નિખાલસતાપૂર્વક બોલતી રહી. અને એનો શ્વાસ અટકી ગયો.